CELEX: 62015CA0169
Language: mt
Date: 2016-10-20 00:00:00
Title: Kawża C-169/15: Sentenza tal-Qorti tal-Ġustizzja (It-Tielet Awla) tal-20 ta’ Ottubru 2016 (talba għal deċiżjoni preliminari tal-Benelux Gerechtshof – BENELUX) – Montis Design BV vs Goossens Meubelen BV [Rinviju għal deċiżjoni preliminari — Proprjetà industrijali u kummerċjali — Drittijiet tal-awtur u drittijiet relatati — Direttiva 93/98/KEE — Artikolu 10(2) — Perijodu ta’ protezzjoni — Assenza ta’ stabbilment mill-ġdid tal-protezzjoni b’riżultat tal-Konvenzjoni ta’ Berna]

19.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 475/6
            
         Sentenza tal-Qorti tal-Ġustizzja (It-Tielet Awla) tal-20 ta’ Ottubru 2016 (talba għal deċiżjoni preliminari tal-Benelux Gerechtshof – BENELUX) – Montis Design BV vs Goossens Meubelen BV
   (Kawża C-169/15) (1)
   
   ([Rinviju għal deċiżjoni preliminari - Proprjetà industrijali u kummerċjali - Drittijiet tal-awtur u drittijiet relatati - Direttiva 93/98/KEE - Artikolu 10(2) - Perijodu ta’ protezzjoni - Assenza ta’ stabbilment mill-ġdid tal-protezzjoni b’riżultat tal-Konvenzjoni ta’ Berna])
   (2016/C 475/07)
   Lingwa tal-kawża: l-Olandiż
   
      Qorti tar-rinviju
   
   Benelux Gerechtshof
   
      Partijiet fil-kawża prinċipali
   
   
      Rikorrenti: Montis Design BV
   
      Konvenuta: Goossens Meubelen BV
   
      Dispożittiv
   
   L-Artikolu 10(2) tad-Direttiva tal-Kunsill 93/98/KEE, tad-29 ta’ Ottubru 1993, li tarmonizza d-dewmien ta’ protezzjoni ta’ drittijiet tal-awtur u ċerti drittijiet relatati, moqri flimkien mal-Artikolu 13(1) tagħha, għandu jiġi interpretat fis-sens li l-perijodi ta’ protezzjoni previsti minn din id-direttiva ma japplikawx għal drittijiet tal-awtur li kienu inizjalment protetti minn leġiżlazzjoni nazzjonali iżda li kienu ġew estinti qabel l-1 ta’ Lulju 1995.
   Id-Direttiva 93/98 għandha tiġi interpretata fis-sens li ma tipprekludix leġiżlazzjoni nazzjonali li, inizjalment, kienet tat, bħal fil-kawża prinċipali, protezzjoni taħt id-drittijiet tal-awtur lil xogħol iżda li, sussegwentement, ipprevediet l-estinzjoni definittiva ta’ dawn id-drittijiet, qabel l-1 ta’ Lulju 1995, minħabba l-fatt li ma kienx issodisfatt rekwiżit formali.
   
      (1)  ĠU C 228, 13.7.2015.